Modernit riippuvalaisimet on yleensä helppo asentaa myös itse, jos asunto on varustettu nykyaikaisilla valaisinten pohjilla. Asennukseksi riittää useimmiten pelkkä mukana seuraavan pistokkeen kiinnitys suoraan katon pistorasiaan. Sähköasentaja on hyvä kutsua paikalle aina, jos asunto on vanha ja halutaan tarkistaa valaisinten asennuspaikkojen sähköliittimien kunto. Sähköasennusten tekeminen on luvanvaraista toimintaa, joten ammattilainen on kutsuttava aina, jos joudutaan tekemään uusia asennuksia. Kun hankitaan riippuvalaisin netistä, pitää muistaa tarkistaa vaadittu tehontarve ja asennuksen laatu. Nykyaikaisissa asunnoissa riippuvalaisinten vaihtaminen ei yleensä aiheuta juurikaan ongelmia, vaan asunnon ilmettä on helppo muuttaa.